Gradonačelnica Glavnog grada Podgorica Zaključkom broj 01-018/24-1588 od 28.02.2024. godine utvrdila je Nacrt Odluke o opštinskim i nekategorisanim putevima na teritoriji Glavnog grada – Podgorice.

Nacrt Odluke o opštinskim i nekategorisanim putevima na teritoriji Glavnog grada stavlja se na javnu raspravu u trajanju od 20 dana, počev od 01.03.2024. godine, zaključno sa 20.03.2024. godine.

**PROGRAM JAVNE RASPRAVE**

Javni poziv sa Programom javne rasprave biće objavljen u dnevnom listu „Pobjeda“ i “Dan”.

Nacrt Odluke o opštinskim i nekategorisanim putevima na teritoriji Glavnog grada objaviće se:

* na internet stranici Glavnog grada Podgorice [www.podgorica.me](http://www.podgorica.me)

Nacrt Odluke o opštinskim i nekategorisanim putevima na teritoriji Glavnog grada dostaviće se:

* odbornicima Skupštine Glavnog grada Podgorica,
* nevladinom sektoru preko CRNVO.

Javna rasprava održaće se u elektronskoj, pisanoj i usmenoj formi.

Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail adresi [saobracaj@podgorica.me](mailto:saobracaj@podgorica.me) u toku cjelokupnog perioda predviđenog za javnu raspravu.

Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Sekretarijat za saobraćaj, Ulica Oktobarske Revolucije broj 98, zaključno sa danom okončanja javne rasprave.

Centralna javna rasprava održaće se 14. marta 2024. godine, sa početkom u 10:00 časova, u zgradi Skupštine Glavnog grada.

Javnu raspravu sprovešće Sekretarijat za saobraćaj, koji će po okončanju iste, sačiniti izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web stranici Glavnog grada u roku od tri dana od dana izrade.

**SEKRETARIJAT ZA SAOBRAĆAJ**